V závislosti od toho, za akých podmienok sme nútení robiť rozhodnutia, rozhodujeme troma základnými spôsobmi:
- najprv porozmýšľaj
- najprv to prežuj
- najprv urob.
"Najprv porozmýšľaj" používame vtedy, keď sú veci pomerne jasné, máme štruktúrovaný kontext a spoľahlivé informácie. Vtedy začíname definíciou problému, diagnostikujeme príčiny a navrhneme vhodné riešenia. Pre všetky tieto kroky máme spoľahlivé nástroje, napr. Ishikawov diagram, rozhodovací strom a pod.
Pri situáciách, ktoré si vyžadujú medziútvarovú komunikáciu a kreatívne riešenia, najlepšie funguje prístup "najprv to prežuj". Je to štvorkrokový proces a pozostáva z prípravy (nadobudnutie dôkladných poznatkov o probléme), inkubácie (času, kedy myseľ celkom neštruktúrovane "prežúva" problém), osvietenia (keď nám odrazu svitne a vidíme riešenie) a overenia (keď si svoje osvietenie overujeme všetkými možnými prostriedkami).
"Najprv urob" používajte v nezvyklých a neprehľadných okolnostiach. Tento prístup experimentuje s rôznymi pohľadmi na vec, študuje, ako zaberajú, a opakuje úspešné riešenia, kým tie menej úspešné eliminuje.
3,350 total views, 3 views today